**ขั้นตอนและวิธีการเสียภาษี**

**ภาษีป้าย**

**ภาษีโรงเรือนและที่ดิน**

**ภาษีบำรุงท้องที่**

**จัดทำโดย**

**งานพัฒนาจัดเก็บรายได้ กองคลัง**

**อบต.ด่านแม่ละเมา**

**ตำบลด่านแม่ละเมา อำเภอแม่สอด จังหวัด ตาก**

**โทร. 0-5580-8080 ต่อ 13**

**FAX 0-5580-8080 ต่อ 12**

**ภาษีป้าย**

**ภาษีป้ายคืออะไร**

ภาษีป้ายเป็นภาษีที่จัดเก็บโดยอาศัยตามพระราชบัญญัติภาษีป้าย พ.ศ. 2510

**ป้ายที่ต้องเสียภาษี**

ป้ายที่ต้องเสียภาษีในพื้นที่มีลักษณะสำคัญดังต่อไปนี้

1. เป็นป้ายที่แสดงชื่อ ยี่ห้อ เครื่องหมาย
2. ใช้ในการประกอบการค้าหรือประกอบกิจการอื่นเพื่อหารายได้หรือโฆษณาการค้าหรือกิจการอื่นเพื่อหารายได้
3. แสดงหรือโฆษณาไว้ที่วัตถุใด ๆ ด้วยอักษรภาพหรือเครื่องหมายที่เขียน แกะสลัก จารึก หรือทำให้ปรากฏด้วยวิธีอื่น

ตัวอย่างป้ายที่ต้องเสียภาษี

ก๋วยเตี๋ยว ขนมหวาน

บางจาก

ราคาน้ำมันวันนี้

ดีเซล 35.20

แก๊สโซฮอล 95 38.50

แก๊สโซฮอล 91 36.25

จำหน่ายพันธุ์ไม้

คอสโม

**COSMO**

อัตราภาษีป้าย

1. ป้ายที่มีอักษรไทยล้วนคิดอัตรา 3 บาท ต่อ 500 ตารางเซนติเมตร
2. ป้ายที่มีอักษรไทยปนอักษรต่างประเทศหรือปนกับภาพและเครื่องหมายอื่นให้คิดอัตรา 20 บาท ต่อ 500 ตารางเซนติเมตร
3. ป้ายที่ไม่มีอักษรไทย ไม่ว่าจะเป็นภาพหรือเครื่องหมายใด ๆ ป้ายที่เขียนข้อความภาษาต่างประเทศทั้งหมดคิดอัตรา 40 บาท ต่อ 500 ตารางเซนติเมตร
4. ป้ายใดเมื่อคำนวณแล้วต้องเสียภาษีต่ำกว่าป้ายละ 200 บาท ให้เสียภาษีป้าย 200 บาท

**การยื่นแบบประเมินและการชำระภาษี**

1. เจ้าของป้ายต้องยื่นแบบรายการภาษีป้ายต่อพนักงานเจ้าหน้าที่ตั้งแต่วันที่ 1 มกราคม – 31 มีนาคม ของทุกปี
2. เจ้าของป้ายเริ่มติดตั้งป้ายใหม่ หรือเปลี่ยนแปลงแก้ไขป้าย หรือโอนป้ายให้แก่ผู้อื่น ต้องแจ้งพนักงานเจ้าหน้าที่ภายใน 15 วัน
3. เจ้าของป้ายต้องชำระภาษีตามแบบประเมินภายใน 15 วัน นับแต่วันที่ได้รับประเมิน และชำระปีละ 1 ครั้งเท่านั้น
4. กรณีพนักงานเจ้าหน้าที่ตรวจสอบแล้วไม่พบเจ้าของป้าย ผู้เป็นเจ้าของที่ดินที่ปล่อยให้มีการติดตั้งป้ายต้องเป็นผู้เสียภาษีตามกฎหมาย

**บทกำหนดโทษและค่าปรับ**

1. ไม่ยื่นแบบแสดงรายการภาษีป้ายภายในเวลาที่กำหนด ภายในเดือนมีนาคม หรือหลังติดตั้งป้าย 15 วัน เสียเงินเพิ่มร้อยละ 10 ของค่าภาษี

2. ยื่นแบบแสดงรายการภาษีป้ายไม่ถูกต้อง ทำให้ค่าภาษีน้อยลง ต้องเสียเงินเพิ่มร้อยละ 10 ของค่าภาษีที่ประเมินเพิ่มเติม

3. ไม่ชำระภาษีภายใน 15 วัน นับแต่วันที่ได้รับแจ้งการประเมิน เสียเงินเพิ่มร้อยละ 2 ต่อเดือนของค่าภาษี เศษของเดือนให้นับเป็น 1 เดือน

4. ผู้ใดจงใจไม่ยื่นแบบแสดงรายการภาษีป้าย ต้องระวางโทษปรับตั้งแต่ 5,000-50,000 บาท

5. ผู้ใดไม่แจ้งรับโอนป้ายหรือไม่แสดงรายการเสียภาษีป้ายไว้ ณ ที่เปิดเผยในสถานที่ประกอบกิจการ ต้องระวางโทษปรับตั้งแต่ 1,000-10,000 บาท

6. ผู้ใดแจ้งความอันเป็นเท็จ ให้ถ้อยคำเท็จ ตอบคำถามด้วยถ้อยคำอันเป็นเท็จ หรือนำพยานหลักฐานเท็จมาแสดงเพื่อหลีกเลี่ยง หรือพยายามหลีกเลี่ยงการเสียภาษีป้าย ต้องระวางโทษจำคุกไม่เกิน 1 ปี หรือปรับตั้งแต่ 5,000-50,000 บาท หรือทั้งจำทั้งปรับ

7. ผู้ใดขัดขวางการปฏิบัติงานของพนักงานเจ้าหน้าที่ หรือไม่ปฏิบัติตามคำสั่งของพนักงานเจ้าหน้าที่ ต้องระวางโทษจำคุกไม่เกิน 6 เดือน หรือปรับตั้งแต่ 1,000-20,000 บาท หรือทั้งจำทั้งปรับ

8. เจ้าของป้ายที่ไม่เสียภาษีป้ายรายปี ต้องระวางโทษปรับวันละ 100 บาท เรียงรายวันตลอดระยะเวลาที่กระทำความผิด

**ภาษีโรงเรือนและที่ดิน**

หมายถึง ภาษีที่จัดเก็บจากโรงเรือนหรือสิ่งปลูกสร้างอย่าง อื่น ๆ กับที่ดินที่ใช้ประโยชน์ต่อเนื่องไปกับโรงเรือนหรือสิ่งปลูกสร้างนั้น

**ภาษีโรงเรือนและที่ดิน**

เป็นภาษีที่จัดเก็บจาก บ้านเช่า อาคารร้านค้า ตึกแถวบริษัท ธนาคาร โรงแรม โรงภาพยนตร์ แฟลต อาพาร์ทเม้นท์ หอพัก คอนโดมิเนียม โรงเรียนสอนวิชาชีพ โรงงานอุตสาหกรรม สนามม้า สนามกอล์ฟ ท่าเรือ บ่อนไก่ บ่อนปลา ฟาร์มสัตว์ คลังสินค้า และบริเวณที่ดินปกติใช้ร่วมกับโรงเรือนนั้น ๆ ฯลฯ

**อัตราภาษี** ร้อยละ 12.5 ของค่ารายปี

**ขั้นตอนการชำระภาษีโรงเรือนและที่ดิน**

1. ผู้เป็นเจ้าของทรัพย์สิน มีหน้าที่ยื่นแบบพิมพ์เมื่อแจ้งรายการทรัพย์สิน (แบบ ภ.ร.ด. 2) ต่อพนักงานเจ้าหน้าที่ในท้องที่ ซึ่งทรัพย์สินนั้นตั้งอยู่ ตั้งแต่วันที่ มกราคม ถึง กุมภาพันธ์ ของทุกปี โดยต้องกรอกรายการทรัพย์สินของตนเองให้ครบถ้วน หากไม่ยื่นแบบ ภ.ร.ด. 2 ภายในกำหนด ต้องระวางโทษปรับไม่เกิน 200 บาท
2. วิธีการคิดคำนวณค่าภาษีโรงเรือนและที่ดิน
3. กรณีทรัพย์สินนั้นให้เช่า
   1. ให้ถือว่าค่านั้น คือ ค่ารายปี

แต่ถ้าเป็นกรณีที่มีเหตุอันสมควรที่ทำให้พนักงานเจ้าหน้าที่เห็นว่าค่าเช่านั้นมิใช่จำนวนเงินอันสมควรที่จะให้เช่าได้ ให้พนักงานเจ้าหน้าที่มีอำนาจประเมินค่ารายปีได้

ตัวอย่าง 1 นาย ก มีห้องพักให้เช่าจำนวน 10 ห้อง ให้เช่าห้องละ 1,000 บาท

ค่ารายปีจะเท่ากับ = จำนวนห้อง x ค่าเช่าต่อห้อง x จำนวนเดือน

= 10 x 1,000 x 12

= 120,000 บาท

ค่าภาษี = ค่ารายปี x 12.5%

= 120,000 x 12.5%

= 15,000 บาท

ดังนั้น นาย ก ต้องชำระภาษีโรงเรือนและที่ดิน เท่ากับ 15,000 บาท

ตัวอย่าง 2 นาย ข มีกิจการรีสอร์ทอยู่แห่งหนึ่ง มีจำนวน 10 หลัง คิดค่าบริการห้องพัก 300 บาท/คืน

ค่ารายปี = จำนวนห้อง x ค่าบริการต่อห้อง x จำนวนวันทั้งปี (365/366) x 8%

= 10 x 300 x 365 x 8%

= 87,600 บาท

ค่าภาษี = ค่ารายปี x 12.5%

= 87,600 x 12.5%

= 10,950 บาท

ดังนั้น นาย ข ต้องชำระภาษีโรงเรือนและที่ดิน เท่ากับ 10,950 บาท

1. กรณีทรัพย์สินนั้นหาค่าเช่าไม่ได้เนื่องจากเจ้าของทรัพย์สินดำเนินกิจการเองหรือด้วยเหตุประการอื่นให้พนักงานเจ้าหน้าที่มีอำนาจประเมินค่ารายปีได้ โดยคำนึงถึงลักษณะของทรัพย์สินขนาดพื้นที่ ทำเลที่ตั้งและบริการสาธารณะที่ทรัพย์สินนั้นได้รับประโยชน์

**วิธีคำนวณ**

1. ค่ารายปี = กว้าง x ยาว x จำนวนชั้น x ราคาค่าเช่ามาตรฐานกลางเฉลี่ยต่อตางรางเมตร

x จำนวนเดือน

1. ค่าภาษี = ค่ารายปี x 12.5%

ตัวอย่าง นาย ค มีตึกซึ่งเป็นที่อยู่อาศัย จำนวน 1 หลัง จำนวน 2 ชั้น ชั้นที่ 1 ใช้ประกอบกิจการค้า ชั้นที่ 2 เป็นที่อยู่อาศัยของตนเองและมีขนาดพื้นที่ดำเนินกิจการ กว้าง 6 เมตร ยาว 8 เมตร และตั้งอยู่ทำเลที่ 1 ค่าเช่ามาตรฐานกลางเฉลี่ยต่อตารางเมตรละ

ค่ารายปี = 6 x 8 x 1 x 12 x 9.37

= 5,397.12

ค่าภาษี = 5,397.12 x 12.5%

= 675.64

ดังนั้นนาย ค ต้องชำระภาษีโรงเรือนและที่ดิน เท่ากับ 675.64 บาท

1. เพื่อกำหนดค่ารายปีและค่าภาษีตามลำดับแล้ว พนักงานเก็บภาษี แจ้งรายการประเมินโดยใช้แบบแจ้งการประเมิน (แบบ ภ.ร.ด. 8) และจะต้องแจ้งให้ผู้รับประเมินทราบทุกราย
2. ผู้รับประเมินต้องชำระค่าภาษีภายใน 30 วัน นับตั้งแต่ได้รับแจ้งการประเมิน หากพ้นระยะเวลาให้คิดเงินเพิ่มขึ้นดังอัตราต่อไปนี้
   1. ถ้าชำระไม่เกิน 1 เดือน ให้เพิ่มร้อยละ 2.5 ของค่าภาษีที่ค้าง
   2. ถ้าเกิน 1 เดือน แต่ไม่เกิน 2 เดือน ให้เพิ่มร้อยละ 5 ของค่าภาษีที่ค้าง
   3. ถ้าเกิน 2 เดือน แต่ไม่เกิน 3 เดือน ให้เพิ่มร้อยละ 7.5 ของค่าภาษีที่ค้าง
   4. ถ้าเกิน 3 เดือน แต่ไม่เกิน 4 เดือน ให้เพิ่มร้อยละ 10 ของค่าภาษีที่ค้าง
3. หากต้อร้องขอให้พิจารณาการประเมินใหม่และการร้องขอให้ยกเว้น ขอให้ปลดภาษีหรือขอลดค่าภาษีให้ปฏิบัติดังนี้
   1. เมื่อผู้รับประเมินไม่พอใจการประเมินของพนักงานเจ้าหน้าที่ จะต้องยื่นคำร้องขอให้คณะกรรมการบริหารเทศบาลตำบลพิจารณาประเมินนั้นใหม่ โดยใช้แบบพิมพ์ ภ.ร.ด. 9 ภายใน 15 วัน นับตั้งแต่วันได้รับแจ้งการประเมิน
   2. กรณีที่ผู้รับประเมินไม่ได้ยื่นคำร้องขอให้ยกเว้น ขอให้ปลดภาษีหรือขอลดค่าภาษีต่อพนักงานเจ้าหน้าที่จะไม่มีสิทธิร้องขอให้คณะผู้บริหารท้องถิ่น พิจารณาให้ยกเว้นหรือปลดภาษีหรือขอลดค่าภาษี เพราะเหตุมาตรา 9 ถึง มาตรา 13

**การเก็บภาษี และการบังคับตามกฎหมาย**

1. ผู้รับประเมินต้องนำเงินค่าภาษีมาชำระทั้งจำนวนภายใน 30 วัน นับตั้งแต่วันที่ได้รับแจ้งความการประเมิน เมื่อพ้นกำหนดเวลาดังกล่าวถือว่าค้างชำระภาษี ห้ามผ่อนชำระค่าภาษีหรือแบ่งชำระเป็นงวด
2. แม้ว่าผู้รับประเมินจะยื่นคำร้องต่อคณะผู้บริหารท้องถิ่น (เทศบาล สุขาภิบาล องค์การบริหารส่วนตำบล องค์การบริหารส่วนจังหวัด กรุงเทพมหานครและเมืองพัทยา) เพื่อขอให้พิจารณาการประเมินใหม่ หรือได้นำคดีขึ้นสู่ศาล ก็ยังคงต้องนำเงินค่าภาษีมาชำระเงินค่าภาษีมาชำระตามที่กล่าวในข้อ 1 เช่นกัน
3. การชำระภาษีเกินกำหนดเวลา จะต้องเสียเงินเพิ่มดังบัญญัติไว้ในมาตรา 43
4. หากผู้รับประเมิน ไม่สามารถชำระค่าภาษีทั้งจำนวนได้ในคราวเดียว เทศบาลตำบลอาจอนุโลมให้แบ่งได้ไม่เกิน 3 ครั้ง ๆ ละเท่ากัน โดยวิธีรับฝากไว้เป็นเงินนอกงบประมาณก่อน เมื่อได้รับฝากครบแล้งจึงถอนมาชำระค่าภาษีทั้งจำนวน ทั้งนี้ต้องอยู่ภายใน 30 วัน นับแต่วันที่ผู้รับประเมินได้รับแจ้งความการประเมิน
5. กรณีที่แบ่งชำระค่าภาษี (เกินกว่า 30 วัน นับตั้งแต่ได้รับแจ้งความการประเมิน) ก็อาจอนุโลมให้ถือปฏิบัติได้ตามข้อ 4 แต่จะต้องคำนวณเงินเพิ่มขณะชำระค่าภาษีที่ค้างชำระนั้นด้วย และต้องไม่เกินเวลา 4 เดือน นับตั้งแต่ครบเวลา 30 วัน
6. ถ้าผู้ค้างชำระภาษีไม่นำเงินค่าภาษีและเงินเพิ่มมาชำระภายใน 4 เดือน นับตั้งแต่วันครบ 30 วัน ตามข้อ 1 แล้ว ให้พนักงานเก็บภาษีรายงานตามลำดังให้หัวหน้าผู้บริหารท้องถิ่นทราบ เพื่อสั่งให้ดำเนินการยึดทรัพย์ของผู้ค้างชำระภาษีมาขายทอดตลาดเอาเงินมาชำระค่าภาษี ค่าธรรมเนียม และค่าใช้จ่ายโดยไม่ต้องขอให้ศาลสั่ง
7. การยึด อายัดทรัพย์สิน ให้ดำเนินการตามที่กำหนดไว้ในกฎหมายวิธีพิจารณาความแพ่ง และให้ปฏิบัติโดยเร็วเพื่อมิให้เจ้าของทรัพย์สินจำหน่ายจ่ายโอน หรือยักย้ายซ่อนเร้นทรัพย์สินนั้นเสียก่อน

**การยื่นแบบประเมินและการชำระภาษี**

1. เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สิน (ภ.ร.ด. 2) ต่อพนักงานเจ้าหน้าที่ซึ่งทรัพย์สินนั้นตั้งอยู่ ตั้งแต่เดือนมกราคม ถึงสิ้นเดือนกุมภาพันธ์ของทุกปี
2. พนักงานเจ้าหน้าที่จะออกแบบแจ้งการประเมิน (ภ.ร.ด. 8)
3. ผู้รับการประเมินต้องชำระภายใน 30 วัน นับแต่วันที่ได้รับแบบแจ้งการประเมิน (ภ.ร.ด. 8)

**อัตราโทษและค่าปรับ**

1. ผู้ใดละเลยไม่ยื่นแบบแสดงรายการมีความผิดโทษปรับไม่เกิน 200 บาท และเรียกเก็บภาษีย้อนหลังได้ไม่เกิน 10 ปี
2. ผู้ใดยื่นแบบแสดงรายการไม่ถูกต้องตามจริงหรือไม่บริบูรณ์มีความผิดต้องระวางโทษจำคุกไม่เกิน 6 เดือน หรือปรับไม่เกิน 500 บาท หรือทั้งจำทั้งปรับ และเรียกเก็บภาษีย้อนหลังได้ไม่เกิน 5 ปี
3. ถ้าชำระค่าภาษีเกินกำหนด 30 วัน นับแต่วันถัดจากวันที่ได้รับแจ้งการประเมินให้เสียเงินเพิ่มดังนี้
   1. ไม่เกิน 1 เดือน เสียเพิ่ม 2.5%
   2. เกิน 1 เดือน แต่ไม่เกิน 2 เดือน เพิ่ม 5%
   3. เกิน 2 เดือน แต่ไม่เกิน 3 เดือน เพิ่ม 7.5%
   4. เกิน 3 เดือน แต่ไม่เกิน 4 เดือน เพิ่ม 10%
   5. เกิน 4 เดือนขึ้นไป ให้ยึด อายัด หรือขายทอดตลาดทรัพย์สิน โดยมิต้องขอให้ศาลสั่งออกหมายยึด

**ภาษีบำรุงท้องที่**

**การยื่นแบบแสดงรายการที่ดินและการสำรวย**

ให้เจ้าของที่ดินซึ่งมีหน้าที่เสียภาษีบำรุงท้องที่ยื่นแบบแสดงรายการที่ดิน (ภ.บ.ท. 5) เป็นรายแสดง โดยแบบ ภ.บ.ท. 5 ที่ยื่นแต่ละครั้ง ให้ใช้ได้ทุกปีในรอบระยะเวลา 4 ปี นั้น

**กรณีมีการเปลี่ยนแปลงกรรมสิทธิ์ที่ดิน**

ให้แจ้งการเปลี่ยนแปลงกรรมสิทธิ์ โดยยื่นหลักฐานการเปลี่ยนแปลงภายใน 30 วัน นับแต่วันที่มีการเปลี่ยนแปลง

**ระยะเวลาการชำระภาษีบำรุงท้องที่**

ระยะเวลาการชำระภาษีบำรุงท้องที่ ตั้งแต่วันที่ 1 มกราคม – 30 เมษายน ของทุกปี

**เงินเพิ่ม**

1. ไม่ยื่นแบบแสดงรายการที่ดินภายในเวลาที่กำหนด เสียเงินเพิ่มร้อยละ 10 ของจำนวนเงินที่ต้องเสียภาษี
2. ยื่นแบบแสดงรายการไม่ถูกต้องทำให้จำนวนเงินภาษีที่เสียลดน้อยลงเสียเงินเพิ่มร้อยละ 10 ของภาษีบำรุงท้องที่ที่ประเมินเพิ่มเติม
3. ชี้เขตแจ้งจำนวนเนื้อที่ดินไม่ถูกต้องต่อพนักงานสำรวจ โดยทำให้จำนวนเงินเสียภาษีลดลงเสียเงินเพิ่มอีกเท่าหนึ่งของภาษีที่ประเมินเพิ่มเติม
4. ไม่ชำระภาษีในเสลาที่กำหนดเสียเงินเพิ่มร้อยละ 24 ต่อไปของจำนวนเงินที่ต้องเสียภาษีบำรุงท้องที่

**บทกำหนดโทษ**

1. ผู้ใดรู้อยู่หรือจงใจแจ้งข้อความอันเป็นเท็จ จำคุกไม่เกิน 6 เดือน หรือปรับไม่เกิน 2,000 บาท หรือทั้งจำทั้งปรับ
2. ผู้ใดไม่มาหรือไม่ยอมชี้เขตไม่ยอมแจ้งจำนวนเนื้อที่ดิน จำคุกไม่เกิน 1 เดือน ปรับไม่เกิน 1,000 บาท หรือทั้งจำทั้งปรับ
3. ผู้ใดขัดขวางการปฏิบัติงานของเจ้าพนักงานระวางโทษจำคุกไม่เกิน 1 เดือน ปรับไม่เกิน 1,000 บาท หรือทั้งจำทั้งปรับ
4. ผู้ใดฝ่าฝืนคำสั่งจองเจ้าพนักงาน ระวางโทษจำคุกไม่เกิน 1 เดือน หรือปรับไม่เกิน 1,000 บาท หรือทั้งจำทั้งปรับ